TIGER รับงาน “พี.ที.เอ.คอนสตรัคชั่น” ลุยก่อสร้างนิคมอุตสาหกรรมสะเดา มูลค่า 550 ลบ.
TIGER รับงาน "พี.ที.เอ.คอนสตรัคชั่น" ลุยก่อสร้างนิคมอุตสาหกรรมสะเดา จ.สงขลา มูลค่า 550 ลบ.
24 ธ.ค. 2561

บริษัท ไทย อิงเกอร์ โฮลดิ้ง จำกัด (มหาชน) หรือ TIGER ระบุว่า ตามที่ได้มีเอกสารบันทึกข้อตกลงที่ PTA.150/2561 ลงวันที่ 20 ธันวาคม 2561 จากบริษัท พี.ที.เอ.คอนสตรัคชั่น จำกัด ซึ่งคาดว่าจะเป็นผู้ได้รับการคัดเลือกให้เป็นผู้รับเหมาหลัก ในโครงการก่อสร้างนิคมอุตสาหกรรมสะเดา ในเขตพัฒนาเศรษฐกิจพิเศษจังหวัดสงขลา ระยะที่ 1 นั้น
บริษัท พี.ที.เอ.คอนสตรัคชั่น จำกัด ได้ลงนามในบันทึกข้อตกลงว่าจ้างการเป็นผู้รับเหมาช่วงก่อสร้างโครงการนิคมอุตสาหกรรมสะเดา (นิคมสะเดา) กับบริษัท ไทย อิงเกอร์ จำกัด (TEC) ซึ่งเป็นบริษัทแกนของบริษัทฯ
มูลค่าโครงการประมาณ 550,000,000 บาท (ไม่รวมภาษีมูลค่าเพิ่ม) โดย TEC ดำเนินการรับเหมาก่อสร้างในนิคมสะเดา โดยมีขอบข่ายงานดังนี้ (1) งานปรับปรุงพื้นที่  (2) งานถนนและระบบระบายน้ำ  (3) งานระบบสาธารณูปโภค  (4) งานอาคารที่เกี่ยวข้อง
ระยะเวลาการดำเนินงาน 540 วัน หลังจากมีการลงนามในสัญญาก่อสร้าง ซึ่งคาดว่าจะลงนามและเริ่มงานก่อสร้างภายในเดือนกุมภาพันธ์ 2562